雖然岸田率領嘅自民黨響七月嘅參議院選舉大勝，但選前因前首相安倍晉三同統一教嘅關係，統一教以朝鮮日治時期日本響韓國犯下嘅罪行要求日本信徒畀好多錢，令自民黨聲譽受損，加上肺炎令物價上漲，日元瘋狂貶值，岸田嘅支持率開始下降，迫使岸田改組內閣以挽回民望，並且響8月5號下令徹查黨員同統一教嘅關係，查出6位黨員同統一教關係密切，有文部科學大臣末松信介、內閣府特命擔當大臣（經濟再生）山際大志郎、經濟產業大臣萩生田光一、防衛大臣岸信夫、國家公安委員會委員長二之湯智同內閣官房副長官磯﨑仁彥。